Ved de første europamesterskaber for amatørboksere i 1925, der blev afholdt i Ramms hjemby Stockholm, blev Ramm udtaget til at stille op i vægtklassen letsværvægt. Han nåede finalen, hvor han tabte til danskeren Thyge Petersen. Ved de næste europamesterskaber for amatører to år senere i Berlin nåede Ramm igen finalen, hvor han mødte tyskeren Hans Schoenrath. Ramm vandt finalen, og blev dermed Europamester i sværvægtsboksning for amatører.